KIRJALLINEN KYSYMYS E-2303/99 esittäjä(t): Sir Robert Atkins (PPE-DE) komissiolle. Vuosituhannen vaihtumisesta johtuvat tietokoneongelmat lentokentillä.



Virallinen lehti nro 219 E , 01/08/2000 s. 0133 - 0133



KIRJALLINEN KYSYMYS E-2303/99 esittäjä(t): Sir Robert Atkins (PPE-DE) komissiolle (13. joulukuuta 1999) Aihe: Vuosituhannen vaihtumisesta johtuvat tietokoneongelmat lentokentillä Onko komissio tyytyväinen tapaan, jolla unionissa matkustavien turvallisuus on varmistettu kansainvälisillä lentokentillä vuosituhannen vaihteesta johtuvien tietokoneongelmien varalta? Loyola de Palacion komission puolesta antama yhteinen vastaus kirjallisiin kysymyksiin P-2267/99, E-2303/99, E-2304/99 ja E-2305/99 (16. joulukuuta 1999) Komission tehtävänä on lentoliikenteen ja lentoasemien osalta, samoin kuin muilla aloilla, joita vuoden 2000 tietokoneongelma (Y2K-ongelma) koskee, lähinnä helpottaa tiedonlevitystä. Nykyisin sovellettavan kansallisen toimivallan sekä toissijaisuusperiaatteen mukaisesti lentoasemia koskevasta Y2K-ongelmasta ovat ensisijaisessa vastuussa lentoasemaviranomaiset ja kansalliset siviili-ilmailuviranomaiset. Turvallisuusmääräyksistä on sovittu maailmanlaajuisesti kansainvälisillä sopimuksilla, ja jäsenvaltiot ovat vastuussa siitä, että lentoasemiin sovellettavia sääntöjä ja määräyksiä noudatetaan. Lisäksi alalla toimii useita kansainvälisiä organisaatioita, joilla on omat vastuualueensa. Kansainvälinen siviili-ilmailujärjestö (ICAO) on laatinut lentoliikennepalvelut, lentoasemat ja lentoyhtiöt kattavat Y2K-arviointiperusteet ja pyytänyt jäsenvaltioita arvioimaan kriittisesti Y2K-yhteensopivuuttaan sekä toimittamaan asianmukaiset tiedot palvelujensa Y2K-yhteensopivuudesta. Nämä tiedot annetaan valtuutettujen viranomaisten käyttöön. ICAO on laatinut myös julkisesti saatavilla olevan raportin maailmanlaajuisesta Y2K-valmiudesta. Eurocontrol keskittyy erityisesti varasuunnitelmien kehittämiseen. Yhteistyössä ICAO:n kanssa Eurocontrol on perustamassa Euroopan alueellista Y2K-koordinointiyksikköä, joka kerää ja levittää tietoa alueen maille. Tarkoituksena on mahdollistaa varotoimenpiteitä korjaavat toimet, jotta selvittäisiin mahdollisista lentoliikennejärjestelmien häiriöistä. Kyseinen yksikkö sijoitetaan Brysselissä sijaitsevan Eurocontrolin alaiseen ilmaliikennevirtojen säätelykeskukseen, jossa se toimii 31.12.19991.1.2000. Euroopan siviili-ilmailu konferenssi (ECAC) on täydentänyt ICAO:n toimia ja selvittänyt niitä oikeudellisia näkökohtia, jotka koskevat Y2K-valmiuteen liittyviä mahdollisia toimintamalleja sekä toimintojen rajoittamista tapauksissa, joissa ei ole tietoa Y2K-yhteensopivuudesta tai on aihetta epäillä, ettei Y2K-yhteensopivuutta ole. Niitä valtioita varten, joista saadut tiedot on katsottu riittämättömiksi, on laadittu yhteinen lähestymistapa, jonka avulla on tarkoitus selvittää avoinna olevia kysymyksiä. Tilannetta tarkastellaan lähitulevaisuudessa ja tarpeen mukaan harkitaan asianmukaisia toimia. Kansainvälinen ilmakuljetusliitto (IATA), jonka kanssa kansainvälinen lentokenttäjärjestö (ACI) on tehnyt yhteistyötä, on kehittänyt alalla toteutettavan Y2K-hankkeen, joka käynnistettiin kesäkuussa 1998. Hankkeen tarkoitus on lisätä tietoa, vahvistaa alan yhteistyötä, kerätä Y2K-valmiuteen liittyvää tietoa ja tukea varasuunnitelmien laatimista. IATA:n välityksellä lentoyhtiöt ovat saaneet käyttöönsä ohjelman, joka kattaa lentoliikennejärjestelmät, lentoasemat, lentokoneet, moottorit ja lentokone-elektroniikan valmistajat. Saamiensa tietojen ja raporttien perusteella joihin kuuluvat muun muassa raportit, jotka saatiin kansainvälisten viranomaisjärjestöjen sekä lentoliikennealan järjestöjen edustajilta komission 29.30. syyskuuta 1999 järjestämässä seminaarissa komissio katsoo, että lentoliikenneala on edistynyt hyvin valmistautumisessaan mahdollisten Euroopan maissa esiintyvien ongelmien varalle. Valmistautuminen on sujunut niiden suunnitelmien mukaisesti, joilla pyritään saavuttamaan Y2K-yhteensopivuus ja varautumaan yllättäviin tilanteisiin. Tällaiset suunnitelmat kattavat tyydyttävästi välittömät turvallisuutta koskevat huolenaiheet. Mahdollisia kapasiteettia koskevia rajoituksia vuosiluvun vaihtumisen aikoihin ei voida kuitenkaan täysin sulkea pois. Saatavilla olevien tietojen perusteella jäsenvaltioissa sijaitsevilla kansainvälisillä lentokentillä on jo otettu tai otetaan vuosiluvun vaihtumiseen mennessä käyttöön yksityiskohtaisia ja kattavia ohjelmia, joiden avulla yksilöidään ja korjataan mahdollisia Y2K-ongelmia. Mainittakoon myös, että komissio on perustanut Kölnissä kokoontuneen Eurooppa-neuvoston pyynnöstä heinäkuussa 1999 vuosituhannen vaihtumista käsittelevän korkean tason työryhmän. Se on kokoontunut kuukausittain ja jatkaa Y2K-ongelmaan liittyvien eri näkökohtien käsittelyä yhteisön tasolla vuoden 1999 loppuun asti.